钦定古今图书集成/明伦汇编/氏族典/第312卷 > 程文德
## 钦定古今图书集成/明伦汇编/氏族典/第312卷 > 程文德

按《明外史王守仁传》：“程文德，字舜敷，永康人。从王守
仁游。举嘉靖八年进士第二，授翰林编修。坐同年生
杨名劾汪𬭎事，下诏狱，谪信宜典史。𬭎罢，量移安福
知县，迁兵部员外郎。父忧，庐墓，终丧不入内。起兵部郎中，擢广东提学副使。未赴，改南京国子祭酒。母忧，
服阕，起礼部右侍郎，调吏部左。已改掌詹事府。三十”
三年，供事西苑。文德本以儒学进，使为道家祝釐事，
非其好也。所撰青词，颇有所规讽。帝衔之，调南京工
部右侍郎。文德疏辞，劝帝享安静和平之福。帝以为
谤讪，除其名。既归，聚徒讲学。卒，贫不能殓。万历间，追
谥文恭。